

**Бiрлескен мемлекеттiк экспорттық-импорттық валюталық бақылау туралы**

***Күшін жойған***

Қазақстан Республикасы Үкiметiнiң Қаулысы 1997 жылғы 24 сәуiр N 653.
Күші жойылды - ҚР Үкіметінің 2007.09.26. N 845 Қаулысымен.

*Ескерту. Қаулының күші жойылды - ҚР Үкіметінің 2007 жылғы 26 қыркүйектегі*
N 845
*Қаулысымен.*

      Экспорттан валюталық қаражаттардың түсуiнiң толықтығы мен уақыттылығын және валюталық қаражаттарды импорттың мақсатына пайдаланудың негiздiлiгiн қамтамасыз ету, сондай-ақ Қазақстан Республикасының валюталық және кедендiк заңдарын сақтау мақсатында Қазақстан Республикасының Үкiметi қаулы етедi: 
  
      1. Қазақстан Республикасының Мемлекеттiк кеден комитетi мен Ұлттық Банкi (келiсiм бойынша) Бiрлескен мемлекеттiк экспорттық-импорттық валюталық бақылау туралы ереженi бекiтсiн. 
  
      2. Бiрлескен мемлекеттiк экспорттық-импорттық валюталық бақылау жүйесiн: 
  
      1997 жылдың 1 шiлдесiнен бастап - Алматы қаласының және Алматы облысының шегiнде; 
  
      1997 жылдың 1 қазанынан бастап - бүкiл республика бойынша кезең-кезеңмен қолдануға енгiзу белгiленсiн. 
  
      3. Қазақстан Республикасының Мемлекеттiк кеден комитетi 1997 жылдың 1 қыркүйегiне дейiн мерзiмде бiрлескен мемлекеттiк экспорттық-импорттық валюталық бақылауды iс жүзiнде жүзеге асыруды қамтамасыз ететiн автоматтандырылған жүйе әзiрлесiн және оны енгiзсiн. 
  
      4. Қазақстан Республикасының Мемлекеттiк кеден комитетi Бiрлескен мемлекеттiк экспорттық-импорттық валюталық бақылау жүйесiнiң жұмыс iстеуi жөнiндегi жауапты орган болып айқындалсын. 
  
      5. Осы қаулының орындалуына бақылау жасау Қазақстан Республикасы Премьер-Министрiнiң орынбасары - Қазақстан Республикасының Қаржы министрi А.С. Павловқа жүктелсiн.

    Қазақстан Республикасының
  
       Премьер-Министрi

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК